שאילתה ישירה

 סכנת בטיחות בכביש 505

# חבר הכנסת יריב לוין שאל את שר\ה לביטחון פנים

הובא לידיעתי כי בכביש 505, כ-3 ק"מ מזרחית לאריאל, נפתחה מסעדה חדשה אשר הכניסה והיציאה ממנה לכביש הראשי, הן ברגל והן ברכב, מהווה סכנת חיים ובעיה בטיחותית.

עוד הובא לידיעתי, כי חברת נתיבי ישראל בנתה מעקה בטיחות במקום, אך בעל המסעדה פירק את המעקה, דבר היוצר בעיה בטיחותית ומהווה סכנה של ממש.

רצוני לשאול:

1. מדוע לא נאכף החוק, נסגרת המסעדה וממוצה הדין עם בעל המסעדה?

2. מה על דעת משרדך לעשות על מנת לפתור את הסכנה הבטיחותית במקום?